Anar de camping és una bona alternativa per passar unes vacances a l’aire lliure i prop de la natura. Però no tots els campings són iguals; així cal escollir molt bé on instal·lar la tenda o la caravana. Aquí us proposem una tria de deu campings que tenen en comú el fet d’estar situats en llocs privilegiats, a prop de parcs naturals o espais naturals d’interès i que compten amb instal·lacions agradables i còmodes. Alguns disposen de parcel·les amples envoltades de natura, activitats a l’aire lliure o bungalows de fusta de pur estil finlandès. Altres són més sencills però igualment acollidors. Preneu nota i comenceu a planejar les vostres vacances (que ja és hora!).\nSant Pau de Seguries. Ripollès\nAl Ripollès una bona opció és el Camping Els Roures situat a la vall de Camprodon, concretament en el municipi de Sant Pau de Seguries, entre Sant Joan de les Abadesses i Camprodon. Aquí, enmig d’una roureda centenària podreu gaudir d’uns dies tranquils a la muntanya o bé aprofitar per fer excursions o esports d’aventura. El camping compta amb bungalows de fusta totalment equipats on hi caben de 4 a 6 persones, mobil-homes, un hostal rural amb 14 habitacions situat en una masia del segle XVIII i, naturalment, la zona de camping, Podreu refrescar-vos a la piscina, passar-vos per la sala de cinema, anar a la sala de jocs, al gimnàs o inclús connectar-vos a Internet.\nCom arribar-hi: Per la C-17 en direcció a Puigcerdà fins a Ripoll i d’allà la C-26 en direcció Camprodon fins trobar Sant Pau de Seguries.\n· Camping Els Roures: Av. El Mariner, 34-36. Sant Pau de Seguries. Tel. 972 74 70 00. www.elsroures.com\nUn camping còmode i envoltat de natura. Si és el que busqueu, a Borredà, a la comarca del Berguedà trobareu un espai molt agradable on instal·lar-se i passar uns dies d’estiu entre vegetació i a la vora de la riera, on hi ha diversos llocs on fer un bany natural d’aigua dolça. El Camping Riera de Merlès disposa de parcel·les de 80 m amb aigua, llum, endoll i TV. També hi ha bungalows, amb menjador, cuina i roba de llit amb equipament per 6 places. Si no en teniu prou amb la capbussada a la riera, al camping també hi ha piscina, així com un restaurant on s’hi serveixen plats autòctons i carns brasa. A més hi ha supermercat i una àmplia zona esportiva amb camp de fútbol, pista de bàsquet i camp de bolei, pistes de petanca i circuit per a cotxes tel·ledirigits. A peu o amb vehicle podreu gaudir de l’encant dels pobles petits i del magnífic romànic de les esglèsies del Lluçanès. Tot molt a la vora.\nCom arribar-hi: Per la C-16 en direcció Berga cal desviar-se a l’alçada de Gironella cap a Prats de Lluçanès i, abans d’arribar-hi, tornar a desviar-se cap a Borredà.\n· Camping Riera de Merlès: Camp Salzelles s/n, Borredà. tel. 687 534 443. www.campingrierademerles.com


La Generalitat referma l'impuls del sector smart català a l'Smart City Expo World Congress 2017 . SmartCatalonia\nLa Generalitat referma l'impuls ...\nVint empreses i centres tecnològics catalans participaran amb el suport del Govern a la setena edició de la fira més important del sector de les smart cities a nivell internacional, que se celebrarà del 14 al 16 de novembre a Fira de Barcelona Gran Via.\nLa Generalitat de Catalunya participarà un any més de forma destacada a l’Smart City Expo World Congress (SCEWC), que celebrarà la seva setena edició del 14 al 16 de novembre a Fira de Barcelona Gran Via, a l’Hospitalet de Llobregat.\nL’SCEWC és la fira més important del sector de les smart cities a escala internacional i ha crescut de forma exponencial des de la seva primera edició, fins a arribar als més de 680 expositors (500 a l’edició anterior) i 700 ciutats participants (600 el 2016) d’aquest 2017, en què està prevista l’assistència de més de 17.000 visitants.\nDes de la seva primera edició, la Generalitat ha estat present a l’SCEWC, amb el clar propòsit de donar visibilitat a l’aposta decidida del Govern català per fer de Catalunya un referent mundial en aquest àmbit i facilitar les oportunitats de negoci i internacionalització de les petites i mitjanes empreses catalanes del sector.\nCabina sensorial de l’Agència Catalana de Turisme: Descobreix una nova manera de fer turisme pels racons destacats de Catalunya amb la cabina sensorial de l’Agència Catalana de Turisme, on gràcies a la tecnologia utilitzada podràs reproduir la sensació que experimentes en la visita a espais turístics del territori català.\nTecnologia de videojocs per ensenyar als cotxes autònoms a conduir per la ciutat del Centre de Visió per Computador (CVC): Demostració i prova d’un simulador de codi obert específicament dissenyat per entrenar als cotxes autònoms a conduir en la ciutat sota diferents circumstàncies i dins de l’àmbit de la investigació en vehicle autònom. Amb un simulador construït per a aquesta finalitat, la intel·ligència del cotxe compta amb informació privilegiada del seu entorn per poder aprendre com ha de reaccionar davant de diferents esdeveniments. La conducció ofereix una possibilitat infinita de situacions en les quals un cotxe autònom ha de poder reaccionar. El nostre simulador, al que hem anomenat Carla, ho possibilita. Carla és fruit d'una col·laboració entre el CVC i l’empresa Intel.\nSmart lighting de Simon i la Fundació i2CAT: Demostració d’un sistema basat en la tecnologia IoT que és capaç d’interconnectar tots els dispositius d’un espai i convertir-lo en un espai intel·ligent.\nRobòtica educativa: bitbot.cat és un programa per impulsar l’oferta extraescolar d’activitats en l’àmbit de la programació i la robòtica a Catalunya amb l’objectiu de millorar la competència digital dels joves i promoure el creixement de les vocacions tecnològiques. Les accions del programa se centren en donar a conèixer aquest tipus d’activitats a les famílies i a la comunitat educativa a través del catàleg en línia i de xerrades en centres educatius. Així mateix, s'ofereix un programa de formació per a persones que vulguin conduir i desenvolupar activitats educatives de lleure en els camps de la robòtica i la programació.\nLa participació de la Generalitat a l’SCEWC 2017 es completa amb una altra de les activitats destacades del congrés, el Brokerage Event, l’esdeveniment internacional que organitza l’agència per a la competitivitat de l’empresa, ACCIÓ, en el marc d’activitats del projecte Enterprise Europe Network a Catalunya. Es tracta d'entrevistes bilaterals de vint minuts de durada entre empreses que busquen socis potencials i oportunitats de cooperació. Al Brokerage Event d’aquesta edició es duran a terme prop de 1.800 reunions entre més de 500 participants procedents de 41 països de tot el món.\nParal·lelament, passaran més de 25 delegacions internacionals per l’estand de la Generalitat.\nDurant els tres dies del SCEWC 2017, l’estand Smart Catalonia acollirà activitats proposades per cadascun dels tres departaments de la Generalitat implicats. Així, el Departament de la Presidència hi oferirà presentacions de projectes inclosos a l’estratègia SmartCAT que lidera la Secretaria de Telecomunicacions, Ciberseguretat i Societat Digital: casos d’èxit el projecte Catalonia SmartLab (dia 15), presentació del nou web de l’Observatori SmartCatalonia (dia 16) i presentació de l’acord de col·laboració 12x12 Catalunya, territori TIC (dia 16).\nLa Congress Area, per la seva banda, serà l’escenari de la taula rodona De les Smart Cities a les Smart Regions i Nations (dimecres 15 de novembre a les 13h, Congress Area - Sala 4) on es parlarà de com la creixent globalització de la innovació és estendre el concepte de la ciutat intel·ligent i permetre accions locals i multi regionals que dibuixin un nou paisatge sobre governabilitat intel·ligent. Aquest enfocament requereix planificació estratègica i acords de governança multinivell que aprofiten la cooperació entre ciutats. Per això la sessió comptarà amb la presència de Catalunya i la seva estratègia smartCAT que té l’objectiu de definir els projectes i les línies de treball per fer de Catalunya un Smart Country de referència internacional.\nLa sessió comptarà amb la participació dels responsables de les regions líders a nivell mundial que tenen una estratègia a nivell nacional o estatal com és el cas de Singapore, Bangalore i Holanda, països i regions les quals van aprovar una estratègia a nivell smart que té en compte tot el país, sobrepassant els límits de les ciutats.\nCom a novetat, enguany s’oferiran quatre tours durant el dies 15 i 16 de novembre sobre les temàtiques de Governance, Data & Technology, Mobility i Sustainability.\nCatàleg de les empreses catalanes 2017


Una seixantena d’adolescents igualadins representen un musical inspirat en ‘La rebel•lió dels animals’, de George Orwell - Canal Taronja Anoia\nIniciNotíciesUna seixantena d’adolescents igualadins representen un musical inspirat en ‘La rebel•lió dels animals’, de George Orwell\nUna seixantena d’adolescents igualadins representen un musical inspirat en ‘La rebel•lió dels animals’, de George Orwell\nUna seixantena d’adolescents han representat aquest cap de setmana a l’Escorxador d’Igualada la mítica obra de George Orwell ‘La rebel·lió dels animals’. I ho han fet en forma de musical.\nSota la direcció de l’actor Pep Farrés, els joves han tingut només vuit dies per preparar un total de quatre representacions repartides entre divendres, dissabte i diumenge.\nEl projecte, que pretén muntar un espectacle amb joves en temps rècord, va ser impulsat fa tres anys per la Coral la Gatzara, representant obres com ‘Charlie i la Fàbrica de Xocolata’, ‘Peter Pan’ i ‘El Zoo d’en Pitus’. Ara, l’entitat Olla Expressa, creada per l’ocasió, ha estat l’encarregada d’organitzar tot plegat amb la voluntat de replantejar la proposta.\nEls protagonistes del musical, 57 nois i noies d’entre 11 i 17 anys, han estat els encarregats, no només de representar l’obra, sinó de preparar tot el necessari per dur a terme l’espectacle, com ara l’escenografia, la coreografia o fins i tot el vestuari.\nCoral La GatzaraEscorxadorGeorge OrwellIgualadaLiteraturaMusicalOlla Expressateatre\nEl Premi Gumersind Bisbal dóna el tret de sortida a les Festes Culturals de la Pobla\nUna família igualadina escriu un llibre per encomanar la màgia a petits i grans


Com comunicar dades addicionals a la declaració - Agència Tributària\nImpost sobre societats.Pagament fraccionat\nAjuda tècnica - Model 222\nComunicació de dades addicionals a la declaració (Annex model 222)\nCom comunicar dades addicionals a la declaració\nPer comunicar dades addicionals al model 222 pot utilitzar el formulari "Presentació de la comunicació de dades addicionals a la declaració de l'exercici 2019 i següents", disponible a la Seu Electrònica de la AEAT, dins de "Tràmits destacats", "Presentar i consultar declaracions", "Model 222.IS.Règim de consolidació fiscal.Pagament fraccionat".\nEl tràmit requereix identificar-se amb certificat electrònic.\nPer visualitzar correctament totes les parts del formulari, abans d'accedir, comprovi el zoom i mida de lletra establerta al navegador (una vegada presentada la declaració pot tornar al zoom i mida de lletra anterior).\nEn Internet Explorer, accedeixi a "Veure" a la barra de menú (si no la té activada premi la tecla F10), "Mida de text" i seleccioni "Mitjà", en "Zoom" seleccioni 100%.També pot seleccionar el zoom des de la icona de la femella.\nEn Google Chrome, accedeixi a "Configuració", "Aspecte", "Mida de font" i seleccioni "Mediano (recomanat)", en "Zoom de la pàgina" seleccioni 100%.També des d'Apropar/allunyar pot seleccionar el zoom a 100%.\nEn Mozilla Firefox, accedeixi a la icona de tres ratlles, en "Mida" seleccioni 100% amb els signes "+" i "-", polsi "Opciones", "General", Idioma i aparença i en "Tipografies i colors" seleccioni una mida inferior a l'actual, si no veu correctament el formulari.\nEmpleni els apartats corresponents a la identificació, la meritació i la resta de la informació requerida.Per consultar el format correcte del número de grup situï el cursor a sobre de la icona d'ajuda en el camp "Núm. grup".Així mateix, Para indicar el "CNAE activitat principal" premi el botó amb els punts suspensius.\nDesprés d'emplenar les dades requerides premi el botó "Validar declaració".Si existeixen errors o avisos es mostrarà la descripció corresponent i els botons "Anar a l'Error" o "Anar a l'Avís" per accedir directament a la casella que ha de revisar o corregir.\nUna vegada que la validació és correcta, pot generar un fitxer de la declaració amb format BOE (vàlid per a la seva presentació) mitjançant el botó "Exportar".El fitxer tindrà el nom "NIF del declarant" amb l'extensió A22 i es guardarà per defecte a la carpeta de descàrregues de l'equip, encara que pot seleccionar una altra ubicació.\nDes del botó "Importar" podrà recuperar el fitxer exportat des del formulari i també un fitxer generat amb un programa extern, ajustat al disseny de registre en vigor.\nPer presentar la declaració premi el botó "Firmar i Enviar".\nA la següent finestra, marqui la casella "Així que" i premi de nou "Firmar i Enviar" per acabar la presentació.\nSi tot és correcte, obtindrà el justificant de presentació en pantalla i un PDF incrustat amb la informació de la presentació (número d'entrada de registre, Codi Segur de Verificació, nombre de justificant, dia i hora de presentació i dades del presentador) i la còpia completa de la declaració.


BELLATERRA: de novembre 2021\nUs presentem el Paraulògic\nQuants mots podeu trobar?\nPer celebrar els 5.000 mots de RodaMots, hem dissenyat un joc que anomenem Paraulògic (n’hauríem pogut dir també TrobaMots, ja que el joc va justament d’això, de trobar mots, però s’assemblava massa a RodaMots i no volíem augmentar la confusió que regna al món).\nHi podeu jugar a l’ordinador, al mòbil o a la tauleta. En cada dispositiu, el joc és únic i independent.\nEl joc és molt senzill: cada dia hi ha una combinació de 7 lletres. Es tracta de trobar paraules que es puguin formar amb aquestes 7 lletres, sempre que hi aparegui la del centre, que és obligatòria.\nLes lletres es poden repetir.\nLes paraules han de tenir un mínim de 3 lletres.\nCada combinació conté almenys un mot amb totes les set lletres del dia. És el que en diem un ‘tuti’.\nDels verbs només s’admeten els infinitius (no les formes conjugades, ens sap greu).\nNo s’admeten tampoc els noms propis; només paraules que figurin al Diccionari de la llengua catalana de l’Institut d’Estudis Catalans (DIEC).\nSí que s’admeten les formes femenines (per exemple, PASTOR és correcte, PASTORA també ho és). En canvi, els plurals, no (ni *PASTORS ni *PASTORES).\nSi el mot que proposeu conté accents, guionets o una ela geminada, a l’hora d’escriure’l prescindiu dels accents, els guionets o el punt volat; cal escriure, per exemple, aguila, raurau, intelligent (però no inteligent, que serà considerada una entrada incorrecta).\nGràcies a la gentilesa de l’Institut d’Estudis Catalans, cada vegada que escriviu un mot correcte, podreu veure’n la definició a sota. Per a això, a Preferències heu de marcar l’opció «Mostra les definicions del DIEC automàticament». Si us atabala veure totes aquestes definicions, només cal que desmarqueu aquesta opció.\nRes més, prou xerrameca i au, a jugar!\nPublicat per ramgan a 11:23:00 Cap comentari:\nUs presentem el Paraulògic Quants mots podeu trob...


«Deunostrossinyor ens ha castigat pels nostres pecats de desunió posant-nos l’Eurocopa precisament ara, i pels més greus de no-aprovació del pressupost amb el gol d’en Piqué, que és el mínim que ens mereixem»\nPerquè us feu una idea d’en quin món paral·lel estem condemnats a viure els fiuòlegs, aquest dia que vaig llegir que ‘el PP presenta la versió llatina del seu himne’ em vaig pensar (ho juro, ho juro) que es referien a una mena de cant gregorià. Amb la lletra en llatí. Apa, ja podeu riure. Deu ser que no som d’eixe món (o poder sóc jo, només).\nLlegida la notícia i aterrat per fi al segle XXI, em va estranyar el suspens que el senyor aquest tan jovial i reclenxinat del Moragas (pobre general, si baixés el cap de la gàbia i veiés quina descendència que li ha sortit…) intentava crear. Que si s’havien de decidir entre reggaeton i merengue. O entre regató i merenga, per dir-ho en aldeà. Com si ningú pogués dubtar que la merenga ben blanca és el dolç per antonomàsia d’aquesta gent que cada quinze dies corren a inocular-se’n dosis massives a la llotja del camp de futbol on es fabrica la més genuïna (d’altra banda, el regató és cosa de quinquis, no pas de delinqüents a gran escala com els pepaires: ‘revenedor de coses a la menuda, especialment el venedor ambulant de quincalleria i altres coses petites’, que de la quincalla és d’on ve el col·loquial ‘quinqui’. De res).\nHe fet aquestes giragonses etimològico-fellinianes per arribar a la qüestió que m’interessa (és a dir, que no m’interessa), que és la futbolera. Deunostrossinyor ens ha castigat pels nostres pecats de desunió posant-nos l’Eurocopa precisament ara, i pels més greus de no-aprovació del pressupost amb el gol d’en Piqué, que és el mínim que ens mereixem (és clar que dilluns també devia tenir la seva gràcia veure els del ‘yosoyeppañó, eppañó, eppañóóóó’ celebrant el gol del traïdor). No estic parlant de concatenacions còsmiques ni de romanços sobrenaturals, ans d’estats d’ànim: amb la moral una mica sota terra que traginem aquests dies, ells s’estarrufen (només cal llegir alguns articles d’il·lustres botiflers que ja li canten les absoltes al terratrèmol indepe). Si cupaires i convergents no haguessin fotut tant el burro ara aniríem tots més valents, i qui et diu que l’energia que desprèn tot un poble unit fent força no hauria il·luminat el noi de Pedralbes i en aquell instant decisiu, en aquella mil·lèsima de segon de girar el cap per rematar, no s’hagués vist ell mateix com a futur heroi de la nació catalana, un timbaler del Bruc 2.0, i hagués engegat la pilota a la quinta forca…\nPer això ara tenim una missió. Queden dos partits abans no instal·lin les pantalles gegants a Barcelona. Però si la coja no supera la primera fase ens ho estalviarem, i els cent mil fills de la reina Maria Cristina (la de l’avinguda, empadronada allà des de l’endemà mateix de l’entrada de les tropes franquistes) s’hauran de ficar les estanqueres allà on puguin. Tenim deu dies per recuperar la unitat, per fer-ne una de grossa, per demostrar als astres que aquest poble aspira realment al que diu que aspira i està disposat a tot per obtenir-ho. I així, tal vegada les planetes es posaran del costat nostre i inspiraran en Piqué, en Busquets i companyia perquè reparin l’error: una pífia monumental en defensa, un penal assassí amb expulsió inclosa, fins i tot, per què no, un gol en pròpia porteria… Pel que fa a mi, em comprometo a elevar-los al meu panteó de sants de l’esport, al costat de sant Oleguer i d’aquell jugador d’handbol (ara no sé si era en Massip, l’O’Callaghan, un que es deia Xepkin o un de basc que també jugava al Barça) que va enviar a la selecció sa senyora onclessa.\n[Com a exercici d’autoestima per a somiadors de nacions, que tanta falta ens fa, us en proposo un de ben poc pilotaire: dissabte a la nit a Itàlia celebren la cinquena edició de la Nit blanca de la lectura. Com allò dels museus que us agrada tant però amb pàgines. A Barcelona, al barri de Gràcia, hi ha una llibreria italiana que ens ho portarà a casa. A partir de dos quarts de 9 i fins a les hores menudes. Per entendre que hi ha vida, i pàtria, més enllà de les pantalles gegants.]


Crònica del júnior; Nou bàsquet Vilanova: 54 – CBS: 71 – CLUB BÀSQUET SOLSONA\nCrònica del júnior; Nou bàsquet Vilanova: 54 – CBS: 71\nResultats dels parcials del partit dels júniors: 15-17, 9-15, 13-17, 17-21.\nJugadors: Ferran Algué 2, Jordi Vila 12, David Alonso 8, Iu Carol 2, Miquel Villaró 2, Jordi Camps 15, Oscar Pelegrina 5, Manel Davins 13, Miquel Estany 10, Joan Algué 2.\nEls solsonins mes sòlits en totes les línies… Encara que els primers compassos del partit van ser favorables als locals; amb transicions d’atac ràpides i dominant el rebot ofensiu. Els solsonins ben aviat es van posar la roba de feina i van controlar aquestes dues assignatures; a partir d’aquí van igualar el marcador arribant-se al final del primer quart amb un mínim avantatge de +2.\nEn el segon va continuar el domini dels de taronja; tan sols un parell de vegades els locals es van apropar tímidament en el marcador; però poc abans de la mitja part el CB Solsona va donar un cop d’autoritat, marxant al descans de un +9.\nA la represa els del Garraf amb un 5-0 de parcial volien tornar al partit; però va ser un viratge ja que amb pocs minuts els solsonins van endossar un parcial d’aquells que ja fan mal, posant-se 19 punts per sobre. Aquest avantatge es va mantenir fins gairebé al final del matx; només els últims instants, van abaixar la intensitat defensiva, fet que va permetre als locals maquillar una miqueta el marcador.\n← Crònica del mini negre, CEB Navarcles: 17- CBS: 67\nGaleria de l’infantil femení contra la Joviat B (05.11.16) →


Pla mitjà del candidat número u de la CUP per Lleida, Pau Juvillà, dijous 11 de febrer del 2021. Horitzontal\nPau Juvillà, va ser el número u a la llista per Lleida de la CUP.\nActualitzada 10/03/2021 a les 10:00\nPer la seva banda, la diputada electa de la CUP Eulàlia Reguant ha instat JxCat a explicar molt bé a la ciutadania si el seu objectiu ara és anar a una repetició de les eleccions. En declaracions a 'Ràdio 4 i La 2', ha defensat que ara és moment de donar solucions als problemes concrets del país. Preguntada per què hauria de passar perquè la CUP votés un candidat o candidata de JxCat a la presidència del Parlament, Reguant ha respost que no és una qüestió de cadires i que s'ha de parlar sobre què farà la presidència de la cambra catalana. «Ens toca no és un argument polític», ha afegit en referència a la reclamació de JxCat. Reguant ha conclòs que la CUP vol superar el debat sobre la Mesa del Parlament per parlar de les necessitats del país.\nComenta el contingut : La CUP confirma que proposa Pau Juvillà per presidir el Parlament


WELEDA PRIMAVERA CREMA dutxa revitalitzant 200 ML\nWELEDA PRIMAVERA CREMA dutxa revitalitzant 200 ML\nWELEDA PRIMAVERA CREMA dutxa revitalitzant 200 ML: La crema de dutxa Weleda Primrose s'aconsella per netejar i hidratar suaument i per protegir la pell d'assecat.\nDescripció WELEDA PRIMAVERA CREMA dutxa revitalitzant 200 ML\nWeleda Primrose Crema revitalitzant dutxa consisteix en una base netejadora suau, biodegradable que neteja suaument la pell tots els dies, sense irritar o assecat.\nAquesta crema de dutxa amb onagra Weleda també conté olis d'onagra orgànics, sèsam orgànic i bio de macadàmia per hidratar i nodrir la pell.\n* Resultats: la seva provada eficàcia, la pell és suau i vellutada al 73% dels que va provar aquest gel de dutxa Weleda Primrose, i beneficis per a la pell d'+ 6% d'hidratació.\n* Estudi dermatològic, 30 persones.\nInstruccions d'ús del WELEDA PRIMAVERA CREMA dutxa revitalitzant 200 ML\nAplicar la crema de dutxa Weleda Primrose sobre la pell humida, massatge suaument per ensabonar i esbandir amb aigua clara. Seguiu amb l'aplicació d'oli o d'onagra Weleda llet corporal sobre la pell seca.\nIngredients: Aigua, èsters de sucre, oli de sèsam, alcohol, glutamats oli de coco, oli de gira-sol, glicerina, olis essencials, carragenina, oli de nou de macadàmia, oli d'onagra, extracte de llavor de mill, xantana àcid làctic.\nSense conservants, colorants ni fragàncies sintetitzador. L'oli mineral, lliure de sulfat i lliure de silicona.


Cinema coreà :: Amb compte ::\nby Roger Compte · Published 15/1/2005 · Updated 15/1/2005\nVaig descobrir a un weblog, Espai Isidor, que havien publicat un llibre sobre cinema coreà recent. Si no l’hagués vist allà, probablement no m’hauria assabentat de la seva publicació. Es diu Seul Express 97-04 i té un modest preu de 8’5 euros (el vaig anar a comprar a la FNAC, amb danys colaterals de quarta temporada dels Sopranos cap al sac).\nEl llibre és curtet, una vàlida introducció de varios autors al món d’un cinema que està despuntant els últims anys amb pel·lis com Old Boy o 2 hermanas. La japonesa Llamada perdida que està ara als cines és el remake d’una peli coreana, Phone (que a la vegada era una versió telefònica de The Ring). El llibre comença amb una introducció al cinema recent coreà dins el context polític que hi ha al païs (negociacions amb H’wood, ajuts a producció pròpia, quotes per les produccions del país…), que ha permés que les pel·lis coreanes copin més del 40% de la taquilla del seu pais. Després tenim un repàs dels últims anys al cinema coreà, les tendències, els films destacats, els autors (interessant, encara que després costa poder trobar algunes d’aquestes pel·lis que sonen bé -ni per eMule-). Hi ha un parell de capítols personalitzats: un a Im Kwon-Taek, la gran figura històrica del cinema coreà i un altre a Kim Ki-Duk, el nom de referència a nivell de festivals internacionals de cinema. Per acabar un apunt sobre la presència els últims anys del cinema coreà a l’extranger. Entre els varis motius que apunten per l’èxit destaquen la seva aposta per desenvolupaments de les histories diferents i imprevisibles, a diferència de la gran majoria de la producció actual de la resta del món. El cinema comercial coreà parteix d’uns punts de partida que podrien semblar els mateixos que els de Hollywood però els hi dona la volta i ho fa tot molt més novedòs i per tant interessant.\nAquest divendres 21 s’estrena a tota Espanya Old Boy, pel·lícula impactant que va triomfar sobradament al passat Festival de Sitges i que ha anat guanyant premis per allà on ha passat. Cal avisar que hi ha alguna escena una mica dureta. Especialment pels que tinguin pànic als dentistes…\nby Roger Compte · Published 16/6/2005\n20/1/2005 a les 7:37 pm\nQué guay la referencia. No tenía ni idea de que había salido este libro… Además de ver, leeremos también con los ojos rasgados…\nNext story Els millors buscats\nPrevious story Hospital del Mar


Processó del Santíssim Crist de Silla\nELPERIODIC.COM - 08/08/2014\nTot un poble sencer es volca la nit del 6 d’agost\nCom cada estiu, tot un poble sencer es volca la nit del 6 d’agost esperant la processó del Santíssim Crist de Silla. Els veïns i les veïnes ixen al carrer i són molts els visitants d’altres localitats que s’apropen per gaudir també de la nostra cultura. Abans de la processó, és tradició que als carrers de la volta de la processó comencen, a les 20.30 hores, les danses típiques i tradicionals de les nostres festes.\nEls gegants i nans, el Ball de les Cintes i de la Magrana, la Dansa dels Arquets, la Dansa de la Moma, la Dansa dels Porrots de Silla i els Castellers componen les danses de la processó i ixen i donen al poble l’ambient festiu i de tradició que caracteritza les nostres festes. Van participar l’Escola Municipal de Porrots, el Grup de Danses Silla, la Colla de Dolçainers i Tabaleters el Garbí, la Falla Poble, la Falla Reis Catòlics i la Falla Mercat.\nA poc a poc es van omplir els carrers de gent per començar, a les 10 de la nit, la solemne processó del Santíssim Crist encapçalada pels personatges bíblics i amb la presidència de les cambreres, Helena i Carmen Gimeno Valero, el clergat local i les autoritats municipals representades per l’alcalde, Serafín Simeón, i els seus regidors, els regidors del PSOE i el d’España 2000 i, com no, la nostra pregonera Carla González Hortelano. Una processó que va recórrer els carrers del nostre poble acompanyada per la banda de l’Agrupació Musical la Lírica de Silla.\nEs va tancar la processó quan el Santíssim Crist, carregat pels portants, va arribar a la porta de la parròquia i es va interpretar el motet de Rigoberto Cortina Glòria a Déu en les altures, més conegut com La Carxofa de Silla, cantada per la veu de José Escorihuela Herrero, de la coral polifònica de La Lírica. Un xiquet que ha cantat la tradicional carxofa, d’arrels silleres, a Picassent els anys 2010, 2011, 2012 i 2013 i als darrers anys ha participat amb la Coral Jove de La Lírica de Silla en l’acte solemne de La Carxofa de Silla.\nEl xiquet estigué acompanyat per l’Orquestra Simfònica i la Coral Polifònica de l’Agrupació Musical la Lírica. Tots ells foren dirigits pel mestre Eduardo Tarín Ruiz. Després es van efectuar els disparaments de les vint-i-una salves corresponents. En finalitzar La carxofa, els portants donaren la volta a l’anda i el Crist va entrar a l’església emparat per tots els sillers i silleres que, com cada any, esperen emocionats el dia més important del nostre poble.


Continua la segona edició de Cultura als Pobles aquest cap de setmana\nLa Regidoria de Patrimoni i Recursos Culturals promou el programa ‘Cultura als Pobles’, una iniciativa que acosta nombroses i diferents propostes culturals a tots els Pobles de València, i que en esta segona edició se celebrarà fins al 10 de juny pròxim. Tal com ha explicat la regidora de Cultura, Glòria Tello, “s’oferix una programació cultural que dóna protagonisme als diferents espais de la ciutat, amb l’objectiu de descentralitzar i democratitzar la cultura”.\nEl programa continua este cap de setmana amb conta contes, concerts, tallers, espectacles i màgia. Divendres 11 de maig, se celebrarà el concert de música ‘Cançons de primavera’, un projecte de les Regnes Magues, que tindrà lloc a Benifaraig.\nL’endemà, dissabte 12 de maig, a les 11.30 hores, la plaça Marquès de Valterra, al Perellonet, acollirà el conta contes ‘Contes valencians’ i un taller de marionetes. A les 19 hores hi haurà altres dues conta contes, el de ‘La casa de Carmeta’, a càrrec d’Almudena Francés, a Benifaraig; i el de ‘La maleta de Jordiet’ a càrrec del Gran Jordiet, a Carpesa. A la mateixa hora tindrà lloc a Mauella l’exhibició de danses populars valencianes a càrrec dels Bessons. Per la seua banda, en La Punta s’oferirà l’espectacle de màgia ‘Hago chas y Aparisi a tu lado’, de Rubén Aparisi, a les 20 hores, i el monòleg humorístic d’Álex Martínez, a les 22.30 hores. Al Palmar es projectarà cinema a la fresca, amb la pel·lícula ’14 d’octubre del 1957. El dia en què parlaren les pedres’. Serà a les 20.30 hores.\nQuant a la programació de diumenge 13, a les 11 hores, La Torre serà l’escenari de la primera jornada de la Marató Fotogràfica a càrrec de Projectes en Peu d’Art. Una hora més tard, a Castellar-l’Oliveral, es realitzarà un taller de jocs populars valencians. I a les 19 hores, a Benifaraig, tindrà lloc l’espectacle de màgia i humor del Mag Piter.


Seguretat alimentària-Comunicació alertes\n> Comunicació alertes\nComunicació d’incidents en matèria de Seguretat Alimentària per als operadors de la industria\nLa industria alimentària té una importància clau per a la salut i el benestar de les persones. La presència a la vida quotidiana dels seus productes fa que els operadors tinguin una especial responsabilitat dels aliments que posen al mercat.\nA l’article 19 del Reglament (CE) 178/2002, determina les responsabilitats dels operadors d’empreses alimentàries. Entre elles hi ha la d’informar immediatament a les autoritats competents si considera o te motius per pensar que un dels aliments que ha importat, produït, envasat, transportat o distribuït, no compleix els requisits de seguretat alimentària.\nPer mantenir un elevat nivell de protecció dels consumidors, es posa a l’abast dels operadors d’empreses alimentàries de Balears un sistema de comunicació amb l’administració per a la comunicació de l’aparició de qualsevol risc a un aliment i de les mesures que han adoptat.\nAixí, hauran d’emplenar el model de comunicació en cas que un operador, en el desenvolupament del procés d’autocontrol del seu establiment, detecti que existeix un risc per al consumidor que afecti el seu producte. L’operador haurà d’informar també en aquesta comunicació sobre les mesures adoptades a l’autoritat competent.\nEl model de comunicació d’alertes s’haurà d’enviar per correu electrònic a la direcció seguretatalimentaria@dgsanita.caib.es o per fax al número 971177302.\nModel de comunicació d'alertes


Integració de la memòria de traducció i l'edició electrònica. - QuickSilver Translate\nIntegració de la memòria de traducció i l’edició electrònica.\nEl cicle de la memòria de traducció.\nEl responsable del projecte rep el document del client i l’analitza tenint en compte la memòria de traducció. Després crea un arxiu que conté els nous segments de traducció. A continuació, el traductor, el revisor i l’expert en edició electrònica (DTP) treballen junts en el mateix document, i més endavant el responsable del projecte actualitza la TM i integra la maquetació i la traducció. Aquest procés es fa abans de tornar-ho a l’expert en edició electrònica per fer la post-edició prèvia al control de qualitat final.


REUNIÓ DE DELEGATS A PRIMÀRIA | JM Badalona\nEt trobes aquí: Inici > Notícies > Vida a l'escola > Primaria > REUNIÓ DE DELEGATS A PRIMÀRIA\nEl divendres, 5 de novembre vam celebrar la reunió de delegats de Primària amb els nostres representants del Consell d'Infants de Badalona. El Pau i l'Abril van anunciar-nos la celebració de la Setmana dels Drets dels Infants (del 15 al 21 de novembre) i les activitats que haurem de realitzar. Properament rebreu més notícies a través de l'Instagram de l'escola i la web.\nA més també van invitar als alumnes entre 8 i 14 anys que vulguin pujar a les carrosses reials de la propera Cavalcada a sol·licitar-lo a l'Ajuntament a través d'aquest enllaç. La data límit és el 16 de novembre. Seguidament es procedirà a un sorteig en cas d'haver més sol·licituds que disponibilitat de places.\nMoltes gràcies als representants del Consell d'Infants. Ha estat fantàstic!!! Ens sentim membres actius per una ciutat més justa, sostenible i compromesa.


Els camins de Trakl\nTots els camins desemboquen en negra putrefacció”, escrivia en el seu darrer poema Georg Trakl. Aquest poeta alemany es va suïcidar el 1914 amb una sobredosi de cocaïna, amb tan sols vint-i-set anys, enfonsat pels propis fantasmes personals, els inferns artificials i una inconsolable ànsia arrelada en l’indret més profund de si que va accentuar-se quan va assistir en primera persona als horrors de la I Guerra Mundial.\nTrakl, no obstant, va tenir temps d’arribar a ser un dels poetes principals del segle XX, amb una obra escassa però d’una intensitat que des de la seva fosca implacable il·lumina, sorgeix, es revela a flaixos demolidors i definitius, tot amarat d’un simbolisme universal i atàvic en tot lector, en tot ésser humà. “Només aquell que menysprea la felicitat obtindrà la consciència”, deia Trakl.\nEll, a diferència de la resta de mortals, va portar-ho a terme d’una manera sistemàtica, deliberadament conscient, i els monstres que l’acompanyaven, i que van atorgar-li la visió profètica dels seus versos, van alhora enterrar-lo de mica en mica en vida, mentre els seus contemporanis escriptors anaven més o menys obrint-se camí i agafant posicions respectades a les seves societats. Podríem expressar-ho així: Trakl va viure com va escriure, a diferència de molts dels seus coetanis, que van optar per buscar aquella consciència en el seu art però no en la seva vida. Que Georg acabés suïcidant-se tampoc ens resol el dubte existencial que tota vida implica a l’hora de triar els camins morals.\nPodem interpretar-ho tant com una forma de coherència, d’alliberament, com de fracàs o de renúncia. Tant és. En qualsevol cas, quan llegim, escoltem, observem, altres artistes en el cim de la seva expressió, en el més precís dels impulsos de la seva comunicació cap al món, intuïm que també qui ha foragitat el dolor pot obtenir la consciència, la veritat, després d’assumir-lo i reinterpretar-lo allà en la seva intimitat. La revelació d’aquesta veritat desemboca també en la simplicitat sàvia, quan podem elegir entre tots els camins que ja coneixem, i així podem transcendir en les notes puntuals, que quasi cusen el silenci, de Brahms, en els colors finals de Goya, en la prosa darrera de Dostoievski.\nArribats a la negra putrefacció de Trakl, encetarem el retorn cap a la llum primigènia, i serem cridats a la consciència i l’alegria.


Mas a Israel, país clau en la construcció d’un estat ! directe!cat\nPolítica Última actualització Dissabte, 9 de novembre de 2013 05:00 h\nEl president es reunirà amb el president d’Israel, Shimon Peres i resta pendent una possible trobada amb el primer ministre Binyamín Netanyahu\nEl president de la Generalitat, Artur Mas, comença aquest dissabte un viatge oficial a Israel per signar convenis en matèria d'innovació i recerca però també amb un objectiu clarament polític. I és que el Govern considera Israel un país referent per la seva voluntat de superació i pel procés que ha viscut de constitució d'un estat. Mas aprofitarà per reunir-se amb el president d'Israel, Shimon Peres, amb qui segur que comentarà la situació política a Catalunya. Acompanya al president el conseller d’economia, Andreu Mas Colell molt ben relacionat amb el lobby econòmic jueu i l’alcalde de Barcelona, Xavier Trias. El rerefons del viatge però apunta que també es tractaran altres qüestions.\nArtur Mas, Israel, president, serveis inteligència, suport econòmic, viatge\nQuè necessita Catalunya d’Israel: suport del lobby econòmic jueu\nAquest és el principal interès que té el govern de la Generalitat i en aquest sentit la presència del conseller Mas-Colell n’és una mostra clara, el conseller manté una estreta i molt bona relació amb el món econòmic jueu de la seva etapa de professor als EUA, la seva reputació és més que evident i un país en el seu camí en la construcció d’un nou estat necessita generar confiança si realment vol aconseguir el reconeixement internacional.\nAmb La Caixa al costat del país i el suport del món econòmic, entre ells el jueu, el procés es guanyador\nHo sap el conseller Mas Colell i el mateix president d’ERC, i ara cal aprofitar aquest viatge per explicar on estem i on volem anar, ara cal guanyar confiança i desprès tocarà tenir La Caixa al servei d’aquet procés, el més important de tota la nostra història.\nQuè necessita Catalunya d’Israel: els millors serveis d’intel·ligència i d’informació del món\nTenir informació i suport econòmic va ser clau per la construcció de l’estat d’Israel, d’una altre manera no hagués estat possible el seu naixement, en aquest sentit Catalunya necessita tenir suport en aquest camp per lluitar contra el joc brut d’Espanya que anirà a més en funció de l’avançament del procés.\nUn viatge necessari i clau pel reconeixement internacional d’una Catalunya independent\nEn aquesta ocasió, en el viatge s'incorpora també una intenció política, ja que el Govern es fixa molt en el procés que ha experimentat Israel després de la Segona Guerra Mundial. Mas comprovarà de primera mà què pot fer un govern quan disposa de les eines d'un estat, tal i com ell mateix reclama per a Catalunya.\nEn aquesta acords hi participaran universitats d'Israel com la de Tel Aviv o el Weizmann Institute of Science.\nMas visitarà ambdós centres, i en el primer hi pronunciarà una conferència sota el títol 'Catalunya, el 'hub' del coneixement de l'Europa del Sud'.\nPel que fa a l'agenda de l'alcalde de Barcelona, Trias acompanyarà Mas en els seves visites però també aprofitarà per trobar-se amb el seu homòleg de Tel Aviv, Ron Huldai, i amb el de Jerusalem, Nir Barkat. També visitarà el Museu de Disseny de Holon, l'Institut Israelià de Tecnologia, i l'empresa IBM. Mas ha volgut que Trias l'acompanyés perquè Barcelona és un dels exemples de les anomenades 'smart cities', aquelles que apliquen les tecnologies de la informació i la comunicació en la mateixa ciutat.\n10 de novembre de 2013, 00.18 h\nESPANYA ROBA ACATALUNYA .......ISRAEL ROBA ALS PALESTINS DE GAZA els vol ROBA i els roba cada dia més la seva terra i EUROPA I CATALUNYA NO FAM RES AL RESPECTA\n9 de novembre de 2013, 17.16 h\nAquest és el camí; l´únic camí; universalitzar la nostra reclamació de llibertat i vendre positivament la idea de Catalunya.\n9 de novembre de 2013, 16.27 h\nISRAEL Si ROBA terres els Palestins de GAZA ,, els fa un MURO quel perjudica molt els deixa sense escoles ni hospitals ISRAEL NO GRACIAS , Un país que fa servir sus militares per matar persones indefensas un país de asesinos tots els militares i govern .\n9 de novembre de 2013, 15.59 h\n#11 Vols un link,idiota?http://www.diaridegirona.cat/girona/2013/11/08/detenen-girona-dos-guardies-civils/642854.html\nDes de 2010, 1.060 empreses han marxat de Catalunya per a instal·lar-se a Madrid. I ho fan per a no tornar. El conseller d’economia Ossorio vincula aquest fenomen a les polítiques liberals de Madrid. Altres, en fan carnassa i el vinculen directament amb l’”órdago separatista catalán” i amb la inestabilitat política i incertesa que, segons diuen, genera. Fins i tot, ... Llegir més\nISRAEL Aliado dels Estats Units per cierto Estats Units que espia a tots els paisos de Europa a Espanya hi a Catalunya tambe ISRAEL amigo dels Norte-americanos per aixo fa tot lo que fa te permis dels Estats Units ESTATS UNITS Tambe son culpables de la MATANZA DE GAZA Com la Unio Europea que va mirar para otro lado cuan va pasar EL TRIPARTIT Mentres Israel mataba els de Gaza feien com fa ara C.I.U. ser amics de ISRAEL UN GOVERN DE ASESINOS TENE... Llegir més\n9 de novembre de 2013, 15.31 h\nISRAEL ...Me recorda un PAIS MILITAR Que fa servir els militars per asesinar eliminar a unaltra Poble indefenso ISRAEL Me recorda la Matanza de GAZA , alla ban morir persones inocentes families senseres criatures Per culpa dels Militares de ISRAEL Les bombes ban destruir HOSPITALS ,, ESCOLES AMBBULANCIAS ...ISRAEL No permiteGAZA Tingui aigua ni llum no permite les ajuden puedan costruir sus casas ISRAEL va fer un gran atentado CONTRA ... Llegir més


Regulació de l'ús de les bordes i cabanes de la Val d'Aran — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Regulació de l'ús de les bordes i cabanes de la Val d'Aran\nRegulació de l'ús de les bordes i cabanes de la Val d'Aran\nEls canvis es duen a terme a través d'una nova normativa urbanística per a la preservació i recuperació d'aquestes construccions\nPle del Conselh Generau d'Aran 23.04.2018 (Foto: Conselh Generau Aran)\nEl Ple del Conselh Generau d'Aran ha aprovat provisionalment la modificació de les Normes Subsidiàries de Planejament relatives a la regulació de la preservació i recuperació de les bordes i cabanes en sòl no urbanitzable, per adaptar-les a les determinacions del vigent Pla Director Urbanístic de la Val d'Aran.\nEls ajuntaments han incorporat una fitxa, fixant aquelles edificacions construïdes en sòl rústic que des de fa anys mantenen una activitat econòmica no tradicional. A partir d'ara, aquestes activitats hauran de legalitzar-se mitjançant un Pla Especial Urbanístic, instat pels propietaris i aprovat inicialment per l'ajuntament corresponent. Quant a la figura d'aprofitament lúdic familiar en el marc de la conservació, millora o reconstrucció, serà sempre que les restes que quedin de l'edificació demostrin clarament l'antiga existència d'uns espais interiors que en cap cas podran ser assimilables als d'un habitatge.\nUnanimitat en la proposta\nAquestes modificacions s'han fet per la voluntat unànime de possibilitar una solució legal al conflicte que afectava un gran nombre de propietaris, que havien intervingut en la seva borda o cabana, sense tenir cap cobertura legal. També s'ha volgut solucionar aquest problema, que no té res a veure amb les edificacions de nova planta construïdes a partir de l'any 1969 al municipi de Naut Aran, i de l'any 1982 a la resta de municipis aranesos. Aquests anys, són els que marquen el criteri d'edificació preexistent abans de l'aprovació de la primera figura d'ordenació urbanística.\nA l'inici de la legislatura de l'any 2011, el Conselh Generau d'Aran juntament amb la direcció general d'Urbanisme de la Generalitat de Catalunya, van iniciar el treball d'adaptació de les Normes Subsidiàries complementàries Urbanístiques de la Val d'Aran al nou PDU d'Aran. Després de moltes reunions tècniques es va consensuar la definició d'ús lúdic familiar, per motivar dos aspectes fonamentals de què representen les bordes i cabanes de muntanya, com a patrimoni cultural i econòmic, recordant segles endarrere, i l'ús de pervivència que aquestes edificacions representaven per a l'economia de les famílies, permetent l'aprofitament agrícola i ramader d'alta muntanya.\nEls temps han canviat, i per això es volia tobar una figura que permetés legalment als propietaris, poder mantenir, conservar o reconstruir la seva propietat (borda o cabana). El Conselh Generau d'Aran, va iniciar un seguit de reunions amb tots els ajuntaments aranesos, per acotar la implantació de les activitats permeses per la Llei òmnibus en sòl rústic de la Val d'Aran.\nRatificació a la Comissió d'Urbanisme


JASON MOMOA COMPRA ANELLS COINCIDENTS PER A ELL MATEIX I PER A L'EX-MARIT DE LA DONA | PANDA AVORRIT - ENTRETENIMENT\nJason Momoa compra anells coincidents per a ell mateix i l’ex-marit de la dona\n'El divorci pot ser lleig, però les celebritats Jason Momoa, Lisa Bonet i Lenny Kravitz han demostrat que, si s'esforça, pot resultar encara més amor. És cert, el nou marit de Bonet, Momoa, i el seu exmarit, Kravitz, han desenvolupat força bromance i ara fins i tot tenen anells a joc per demostrar-ho.\nCrèdits de la imatge: prideofgypsies\nL’estrella de la nova pel·lícula d’Aquaman va acollir recentment SNL per primera vegada i Kravitz va venir a donar-li suport per a la seva gran nit, fins i tot fent-li un crit a Instagram. Per mostrar el seu agraïment, Momoa va tornar el favor, obsequiant al músic amb dos anells de calaveres perfectament fets a mà a joc. Aquesta bona relació ha estat un recordatori constant del que hauria de ser una família mixta.\nL'anell va ser tallat a mà per un artista del nord de Califòrnia Leyroyswoodentattoos.\nCrèdits de la imatge: leroyswoodentattoos\n“S’estimen molt els uns als altres. Fa les coses tan fàcils que els meus pares encara estan molt a prop. El meu pare i el meu padrastre es porten molt bé, i el meu pare estima i és a prop del meu germà [Nakoa-Wolf Manakauapo Namakaeha Momoa] i de la meva germana [Lola Iolani Momoa] '. Zoe Kravitz va compartir en una entrevista del 2015 a la revista Ocean Drive. Tota la família no només es porta bé, sinó que es crida regularment a les xarxes socials, com es veu en aquesta foto de Kravitz donant suport a Momoa des de darrere de bastidors a SNL.\nla terra dels gossos de carrer, o territori de zaguates a costa rica\nCrèdits de la imatge: lennykravitz\nBonet i Kravitz es van casar el 1987 i van tenir la seva filla Zoe un any després. La parella es va divorciar el 1993 i, tot i no perdurar-se com a parella romàntica, l'ex-esposa i el marit van mantenir el seu estret vincle familiar.\nCrèdits de la imatge: queenlisabonet\nZoe Kravitz ara té 30 anys i ha heretat el talent dels seus pares per a la interpretació, el cant i el modelatge.\nAbans de casar-se el 2017, Jason Momoa confessa que havia estat aixafant l’actriu des que tenia 8 anys quan la va veure per primera vegada al Cosby Show. Els seus somnis es van fer realitat el 2005 quan va conèixer Bonet en un club de jazz a través d’amics comuns. En la seva entrevista amb James Corden, va dir que la va convèncer perquè el portés a casa aquella nit, aturant-se per menjar al llarg del camí, “Ella va demanar un Guinness i jo vaig demanar salsa. Teníem Guinness i grits, i la resta és història ”.\nJason Momoa i la seva dona ara tenen dos fills, la filla Lola Iolani Momoa 11 i el fill, Nakoa-Wolf Manakauapo Namakaeha Momoa 9.\nMomoa va aclarir que no li va dir exactament a la seva dona com enamorat d’estar amb ella fins més endavant: “No li vaig dir fins que vam tenir dos bebès, si no, hauria estat espeluznant i estrany. Sempre he volgut conèixer-la. Va ser la reina sempre '.\nMentre la gent estava encantada amb el dolç gest de regal de Momoa, la majoria només estaven contents de veure els dos bells homes en una foto.\ngos esperant que el propietari torni a casa\nidees de disfresses de halloween de dos anys\nocells que et miren als ulls\ndisfressa de halloween per a nen de 11 anys


Vita Moleskine: L’Església catòlica i la Questione Catalana\nL’Església catòlica i la Questione Catalana\nLa setmana passada, Ramon Corts i Blay, sacerdot i historiador, rector de la basílica de la Concepció de Barcelona i delegat d’ensenyament de l’arquebisbat de Barcelona, pronuncià una magnífica conferència sobre l’informe final de la visita apostòlica del nunci Tedeschini feta l’any 1928. L’aportació de Ramon Corts i Blay és important perquè es fonamenta en la documentació que ha pogut consultar als arxius secrets del Vaticà relacionats amb la Inchiesta in Catalogna del nunci Tedescheni.\nDe la informació aportada per Ramon Corts i Blay una cosa està clara, l’espanyolisme dels anys 20 trobà en el nunci Tedeschini un perfecte aliat per combatre el catalanisme polític. L’església catalana d’aquell temps, sense alinear-se directament en aquest catalanisme polític, es sumava a la corrent majoritària en Catalunya, de promoure la catalanitat a través d’incorporar el català a la litúrgia i a la pietat popular, i promoure institucions que ho consolidessin. Davant d’aquest situació el nunci Tedeschini s’alarmà i horroritzà i proposà diverses mesures per corregir el que ell considerava un greu error de l’Església catalana. Les mesures del nunci Tedeschini, avalades pel Secretari d’Estat del moment, cardenal Gasparri, consistia en exiliar de Catalunya, permanent o temporalment,alguns clergues i tancar les institucions eclesiàstiques suspectes de promoure la catalanització de l’Església. Per sort, el Papa i alguns dels seus col·laboradors propers, entre ells el general de la Companyia de Jesús, trobaren que el nunci Tedeschini s’havia informat malament i que les seves conclusions eren precipitades i exegerades. De tal manera que la suposada Questione Catalana es desinflà ràpidament i quedà reduïda a uns petits gestos per apaigavar la inquietud de l’espanyolisme rampant de la dictadura de Primo de Rivera.\nMolts anys després, 2010, l’anunci del missal que Benet XVI farà servir en la litúrgia de la consagració de la Sagrada Familia ha desenterrat el fantasma de la Questione Catalana. Alguns dels ideòlegs del Tea Party espanyol han tornat a activar els seus ressorts per alertar del perill de la pèrdua d’espanyolització de la visita de Benet XVI. No és el primer intent. En tot moment, algunes persones de la Conferència Episcopal Espanyola, han volgut diluir els signes que poguessin identificar més l’església local, catalana o gallega, en aquesta visita del Papa. Per ells, Benet XVI venia a Espanya i punt. No hi havia espai per altre signe d’identitat. Per sort, novament la sensibilitat del Vaticà, i de manera particular de Benet XVI i el seu entorn, han comprés que la Qüestione Catalana no és ja un problema a no ser que, es prenguin decisions equivocades en relació a aquest tema. Ja que, si fos així, el problema no fora la qüestió catalana, sinó la irrellevància d’una església que no entén la realitat que vol evangelitzar.\nPublicat per Jordi López Camps a 1.11.10\nCatalunya s’escriu amb C, la política també.\nLes elits polítiques\nLa religió en la nova modernitat\nRepensar la meva fe 5. No enduriu els vostres cors\nDissabte dia de reflexió, doncs reflexiono.\nBenet XVI i l'Islam\nLa banalització de les estratègies electorals\nRevisitar la política XLI. Candidats i comunicació\nRevisitar la política XL. Programa i finançament\nDiàleg catòlic – musulmà, salvar Asia Bibi\nLa Festa del Xai, una experiència religiosa musulmana\nZapatero, Rajoy i el Papa\nRepensar la meva fe 4. Crec en Déu\nTornar a explicar les coses\nRevisitar la política XXXIX. El lideratge social d...\nRevisitar la política XXXVIII. Llavors d'esperança\nIrak, una Església catòlica de màrtirs\nBenet XVI, el món real i la realitat inventada\nLa consideració de la dona a l’Església i en la so...\nLa complexitat de les paraules de Benet XVI\nBenet XVI i la Sagrada Família. Art, fe i raó\nRevisitar la política XXXVII. Democràcia expansiva\nBenvingut Benet XVI\nVisita de Benet XVI. El Tea Party espanyol vol pes...\nLes laïcitats i l'assistència a missa


Gent Normal: UN TOMB PEL POPARB: DISSABTE\nUN TOMB PEL POPARB: DISSABTE\nSi pel divendres vam destacar a en Joan Colomo, Standstill i Els Surfing Sirles, per dissabte ens trobem amb un dia on se’ns fa molt més complicat escollir. Segurament ens trobem amb la jornada més completa de la petita història d’aquest festival, i és que per Can Cassó passaran alguns dels més grans que campen actualment pels nostres escenaris. Vosaltres escolliu, però la festa pot començar de bon matí a les piscines, després de dinar al Gorg Nou o ja al vespre amb la Maria Rodés, primera cita imperdible de dissabte.\nPerò si teniu sort de poder estar ben d’hora per Arbúcies, a les 17h ja haurieu d’estar per allà perquè comencen les Aias, una banda que les darreres setmanes no deixen d’estar en boca de tothom. No hi ha dubte que s’abracen de les influències més de moda de l’escena independent (Best Coast, Dum Dum Girls o els Beach Fossils) i gràcies al seu recent fitxatge per la discogràfica Captured Tracks de Nova York fan d’aquest trio de noies una banda a tenir en compte. Tot seguit arribaran els Fred i Son, amb el seu pop de lletres optimistes i el seu primer disc sota el braç, Diu que no sap què vol.\n19:45 Maria Rodés. Can Torres\nA la mateixa localització on l’any passat vam veure al The New Raemon, actuarà enguany la Maria Rodés. Aquesta cantautora barcelonina ha signat un disc de debut en solitari que ens va agradar des de la primera escolta. Allunyada dels clixés del folk femení modern, la Maria Rodés portarà aquell xiuxiueig que et deixa enganxat a la cadira i que l’està portant a ser la indiscutible revelació de l’any. Minimalisme, dolçor i lletres oníriques. Tot en un.\nQuan començi a caure la nit caldrà anar fins a Can Cassó, on tocaran els Extraperlo, que han substituit a darrera hora als Sedaiós, que han plegat veles. Els de Barcelona, amb membres dels interessants Albaialeix, arriben des de l’escena més underground de la ciutat per portar els seus ritmes tropicals de l’escola de El Guincho fins a Arbúcies. Tot seguit, l’eclecticisme quasi extrem d’aquest dissabte de PopArb navegarà fins l’escenari Montsoriu on podrem veure a en Roger Mas, que també presenta disc. Després de fer seus els versos de Verdaguer a les Cançons Tel·lúriques, Mas torna als textos propis amb un disc on hi podem trobar una mica de tot a mode de compendi d’una de les carreres més prolífiques i completes de tot els Països Catalans.\n22:20 La Brigada. Envelat Estrella Damm\nNo fa falta que dissimulem, som fans de La Brigada des del seu primer disc. Tornarem a veure un directe dels de Vilanova després de la presentació oficial de Les Paraules Justes (Outstanding, 10) a l’Auditori i, com sempre, esperem el millor d’una banda que no ha parat de créixer els darrers dos anys. Tornades clàssiques amanides amb folk de l’escola nord-americana de la mà d’uns gourmets del pop. A més, la secció femenina d’aquest web podrà tornar a veure a l’home millor vestit de Catalunya.\nUn altres que hem vist moltes vegades però que tampoc ens perdrem són els Sanjosex. En Carles Sanjosé seguirà amb la seva aposta mediterrània i eclèctica que ha vingut ensenyant des de la publicació a principis d’any de Al marge d’un camí (Bankrobber, 10). Sanjosex ha guanyat matitsos amb aquest disc, als que acompanya en directe de les seves cançons de sempre. Una altra aposta segura. Com també ho serà el que segurament és el cap de cartell del festival, en Will Johnson. El nord-americà havia vingut a Catalunya amb diversos projectes diferents: amb Centromatic, amb South San Gabriel, en solitari o amb en Jason Molina. El que no havíem vist fins ara era un repertori conjunt amb una banda de la casa com els Anímic. A més, el grup català ha explicat que en Johnson cantarà en català “Les fulles fan d’ocell”, una cançó que posa els pèls de punta. Tot pinta que serà un concert preciós malgrat un horari una mica estrany per la proposta dels músics que escoltarem.\n00:50 Mishima. Escenari Montsoriu\nLa banda barcelonina són una de les bandes pare –o mare- de l’escena que estem vivint actualment. El seu camí ha anat paral·lel al d’aquest festival, fins el punt de ser la banda pop catalana amb una carrera més consolidada i respectada juntament amb Antònia Font. Als de David Carabén no els queda res més per demostrar que les noves cançons que ja ens van emocionar a l’Apolo fa un mes. Malgrat perdre dos membres originals pel camí (Dani Acedo i Òscar D’aniello), els Mishima semblen estar tant en forma com sempre.\nDesprés del pop clàssic dels Mishima tocarà suar amb els Mujeres, uns altres que no paren i que tocaran a una hora perfecta per descarregar l’adrenalina que encara pugui quedar a la sang. Els encarregats de tancar l'escenari Montsoriu seran els The Pinker Tones, un final perfecte per ballar i que continurà amb un dels clàssics del festival i un dels nostres artistes preferits, el gran Miqui Puig en la seva faceta de DJ.\nEtiquetes: la brigada, Maria Rodés, Mishima, poparb 2010


El Consell Comarcal destina una dotació extraordinària per contractar vetlladors escolars per atendre alumnes amb necessitats especials - Consell Comarcal del Berguedà\nEl Consell Comarcal destina una…\nEl Consell Comarcal del Berguedà destinarà una partida extraordinària de 12.500 euros per tal de contractar vetlladors escolars per poder atendre 18 alumnes amb necessitats especials de 5 centres educatius de la comarca. Així ho ha explicat Anna Maria Serra, consellera d’Atenció a les Persones i Polítiques d’Igualtat, en un acte celebrat aquesta tarda a l’escola pública de Gironella. També hi ha estat present la directora d’aquest centre, Montse Pont.\nAquest curs escolar la gestió del personal de suport per atendre alumnes amb necessitats especials s’ha realitzat des del Departament d’Educació i “no s’han pogut cobrir totes les demandes del Berguedà”, tal i com ha exposat la consellera d’Atenció a les Persones i Polítiques Igualtat, Anna Maria Serra.\nPer aquest motiu, el Consell Comarcal del Berguedà “ha decidit cobrir aquesta demanda” i “posar diners per contractar personal de suport per cobrir les necessitats que s’han detectat”. Es tracta d’una assignació extraordinària per el curs 2021-2022. Aquests diners es destinaran a la contractació “d’un professional de menjador escolar per poder atendre a aquest alumnat”. Una aportació que el Consell dona als centres escolars, que són “els que s’encarreguen de fer la contractació”, ha comentat la consellera Serra.\nLa directora del centre gironellenc, Montse Pont, ha explicat que és un vetllador i ha assegurat que “nosaltres com a centre tindrem aquesta ajuda que és totalment necessària. Volem fer extensiu al Consell Comarcal del Berguedà el nostre agraïment per fer possible aquesta programa tant necessari”.\nLa dotació del Consell Comarcal del Berguedà permetrà contractar vetlladors a 5 centres escolars que atendran a 18 alumnes. Es tracta de l’escola de Sant Marc de Gironella (7 alumnes), l’escola de Gironella (3 alumnes), l’escola Princesa Làscaris de Casserres (2 alumnes), l’escola de Sant Joan de Berga (4 alumnes) i l’escola Vedruna primària de Berga (2 alumnes).\nPel que fa a la dotació del departament d’Educació, permet contractar vetlladors a les escoles Gira-Sol de Montmajor i Santa Eulàlia de Berga. Hi ha tres centres que no s’han cobert perquè no complien els requisits. Són l’escola Lillet a Güell de la Pobla de Lillet, l’Alfred Mata de Puig-reig i la d’Olvan.\nL’aportació del Consell Comarcal del Berguedà farà possible la contractació de 2 hores diàries d’un vetllador o vetlladora segons el conveni col·lectiu del sector del lleure educatiu i sociocultural de Catalunya. L’import de l’assignació extraordinària serà d’un màxim de 2.500 euros per cada centre des del mes de gener i fins el juny del 2022.\nLa consellera d’Igualtat, Anna Maria Serra, ha posat en valor “l’aposta decidida que fa el Consell Comarcal” per promocionar polítiques educatives que afavoreixin l’inclusió a les escoles. D’acord amb les primeres dades que disposa el Consell Comarcal, l’assignació permetrà contractar 8 professionals de diferents centres, tant de les escoles públiques com de les concertades.\nEl curs 2020-2021 els Serveis Territorials d’Educació de la Catalunya Central van atorgar una ajuda extraordinària per a la contractació de vetlladors en horari de menjador escolar per atendre alumnat amb necessitats especials.\nAquestes ajudes es van gestionar a través de l’àrea d’educació del Consell Comarcal del Berguedà. Es van atorgar als centres que van presentar la documentació justificativa d’acord tenien alumnat amb necessitats especial i que utilitzaven el servei de menjador i complien uns criteris determinats. A principis de setembre de 2021 el departament d’Educació va anunciar que pel curs 2021-2022 no es disposaria d’aquests ajuts per contractar vetlladors i que els criteris per accedir-hi serien més estrictes.\nDavant d’aquesta situació, el Consell Comarcal del Berguedà mou fitxa per cobrir les necessitats de la comarca. Es va fer una reunió de coordinació i valoració amb l’Equip d’Atenció Psicopedagògica (EAP) i els professionals de les àrees d’Inclusió i Educació del Consell per fer una proposta per atorgar ajuts per contractar vetlladors o vetlladors en l’espai de menjador escolar i així cobrir les necessitats a nivell comarcal que havien quedat desateses.\nCategories: Educació, General 16/11/2021\nAnteriorPrevious post:El Consell Comarcal se suma a la Setmana Europea de la Prevenció de Residus amb l’organització de xerrades i activitatsSegüentNext post:El Servei d’Informació i Atenció a les dones del Berguedà ha duplicat el nombre d’atencions en 10 anys


Els grans bancs de l'estat espanyol van guanyar el 2014 gairebé 10.000 milions d'euros | L'Accent - Informació i comunicació popular dels Països Catalans\nLa gran banca acumula uns beneficis de més de 60.000 milions d'euros des de l'inici de la crisi\nEls grans bancs de l’estat espanyol han presentat en els darrers dies els balanços de l’exercici 2014. En tots els casos, el balanç ha tornat a abocar beneficis milionaris per a les entitats, com ha estat gairebé una constant en els darrers sis anys malgrat el context de crisi econòmica. Només Bankia no ha pogut presentar els seus comptes ja que el FROB, el seu accionista majoritari, encara no té clar com s’han d’afrontar les reclamacions dels accionistes minoritaris. En tot cas, tot sembla indicar que Bankia presentarà beneficis multimilionaris que rondaran el mig miler de milions d’euros.\nDes de 2009, la banca espanyola -i aquí hi incloem la que té el domicili fiscal als Països Catalans, ja que té el seu marc estratègic i d’actuació al conjunt de l’estat- ha viscut un procés de reconversió molt profund. Això bàsicament s’ha basat en que l’estat, amb els diners públics, ha sanejat les caixes d’estalvis deficitàries i n’ha fet liquidació a les grans entitats, que alhora es beneficiaven de les garanties que oferia l’estat per a poder accedir a més diner. El resultat és que la crisi ha estat inexistent en el balanç econòmic dels grans bancs. Només 2012 va ser un any difícil, bàsicament perquè una part molt gran dels beneficis va haver de ser reenviada als fons de provisió -i, per tant, computats com a despesa- i això va fer que el balanç final dels beneficis es reduís molt o, com en el cas del Banco Popular, tingués un saldo negatiu.\nCas a part ha estat l’operació Bankia. El vaixell insígnia dels instruments financers controlats políticament pel PP va fer aigües i va haver de ser intervingut el 2012, després de descobrir-se que el 2011 havia presentat els balanços falsejats. L’estat va decidir que Bankia era una peça a protegir i hi va abocar més de 22.000 milions d’euros per a sanejar-la. Malgrat que l’estat continuï essent el major accionista de l’entitat, a través del FROB, ja es reconeix que de moment el 85% de la inversió feta a Bankia no es recuperarà mai; són diners a fons perdut.\nClica damunt la imatge per a ampliar-la.\nCategoria: Economia Visualitzacions: 2638


Essencials: Joan Gaspar Aguiló Martínez: Cap de Protecció Civil de Santanyí - Diario de Mallorca\nJoan Gaspar Aguiló Martínez: Cap de Protecció Civil de Santanyí\n"Els voluntaris de Santanyí som com una gran família"\n29.04.2020 | 14:41\nJoan Gaspar Aguiló Martínez, Cap de Protecció Civil de Santanyí.\nEl dia a dia, actualment, és com un sorteig, et despertes al dematí i no saps exactament quin panorama trobaràs. Hi ha dies una mica més tranquils, però en canvi n'hi ha que no acaben mai. Cada dos per tres arriben informacions noves, ens hem d'adaptar a les normatives que sorgeixen.\nLes tasques que feim són coordinar i desinfectar la via pública de tot el municipi, juntament amb l'Empresa Municipal de Serveis (SEMDESA), i col·laboram amb la regidoria de Serveis Socials de l'Ajuntament per donar una mà a totes les persones que la necessitin.\nNo hem rebut unes directrius concretes de la Direcció General d'Emergències; per això, ens hem organitzat de la millor manera que hem sabut. La sort és que l'Agrupació de Voluntaris de Protecció Civil de Santanyí és com una gran família i ens entenem fàcilment.\nLa pitjor part de la situació és l'àmbit laboral i social de les persones, a part de l'estrès psicològic al qual està sotmesa la ciutadania. Han passat de ser persones lliures a estar confinades a ca seva. A més, hi ha moltíssima gent que al nostre terme, com arreu de les Balears, que fa feina de temporada i enguany no podrà treballar. Encara que alguns establiments puguin obrir, no hi haurà feina per a tothom i els que en facin no guanyaran el mateix que els altres anys, i els problemes arriben quan amb 6 mesos has de viure tot l'any.\nFa 11 anys que som a Protecció Civil i hi he vist catàstrofes de diferents magnituds, com l'incendi d'Andratx o la torrentada de Sant Llorenç. Crec que quan la humanitat viu un moment tan difícil, el costat més positiu és la solidaritat: veïnats que no se saludaven, ara surten al terrat a fer una bona xerrada...\nCrec que, en acabar la crisi, la gent estarà més conscienciada i que molts aprendran a viure més intensament el dia a dia. Però el més important és que ens hem de preparar: s'ha d'invertir en investigació i crear plans especials per a aquests casos perquè no ens pot tornar agafar amb els calçons baixos. No serveix de res sortir a fer mamballetes d'agraïment a tots els professionals, si després no estan ben dotats per dur a terme les seves tasques.


TOT I LA PAULATINA DISMINUCIÓ DELS PREUS, ELS TREBALLADORS NO RECUPEREN PODER ADQUISITIU | Secció Sindical de la UGT del CSdM\n← Jo soc DEMPEUS, per una IPP\nSIP grups 3, 4, 5, 6 i 7 (Carrera Professional) – Conveni XHUP →\nenero 19, 2012 · 1:02 pm\nTOT I LA PAULATINA DISMINUCIÓ DELS PREUS, ELS TREBALLADORS NO RECUPEREN PODER ADQUISITIU\nL’IPC per als treballadors ‘mileuristes’ se situa gairebé un punt per sobre de l’oficial, en el 3,4%\nMenys de la meitat dels convenis d’àmbit català signats fins al setembre incloïen clàusula de revisió salarial\nL’IPC a Catalunya i Espanya ha baixat al desembre, deixant la taxa interanual en un 2,4% a Espanya i un 2,5% a Catalunya. Aquest descens s’explica principalment per la disminució de la variació anual dels preus del transport -que se situen en el 4,9% tant a Espanya com a Catalunya- i de les begudes alcohòliques i el tabac -taxa anual del 4,2%.\nL’índex mensual, que registra la variació de preus del desembre respecte al novembre, s’ha situat en el 0,1% a Espanya i el 0,2% a Catalunya. Els grups que influeixen positivament en l’evolució dels preus són l’oci i la cultura –augmenten un 2,2% a Espanya i un 2% a Catalunya- i els aliments i begudes no alcohòliques –un 0,3% a Espanya i un 0,4% a Catalunya. El principal grup que repercuteix a la baixa és el del vestit i calçat ,que recull els efectes de les baixades de preus prèvies a la campanya de rebaixes d’hivern –disminueix l’1,4% a Espanya i el 0,2% a Catalunya- i el transport, per la disminució de preus dels carburants -0,2% tant a Espanya com a Catalunya-.\nL’IPC del ‘mileurista’, gairebé un punt per sobre de l’oficial: 3,4%\nLes despeses en béns de primera necessitat (alimentació, vestit i calçat, habitatge i parament de la llar) suposen el 70% del cistell de cada cop més famílies que estan patint la dràstica disminució d’ingressos a causa de la crisi. Per tant, els augments dels preus d’aquests grups de productes suposen un esforç major a les seves butxaques. En canvi, les famílies amb ingressos superiors, hi dediquen un percentatge molt inferior (que arriba al 56% en el cas de les rendes familiars que estan en la franja dels 2.500 i 3.000 euros nets mensuals).\nEl càlcul de la UGT de Catalunya sobre l’IPC per als treballadors i les treballadores amb sous mileuristes posa de relleu aquest esforç que han de suportar. El grup de despesa “habitatge” a Catalunya torna a presentar unes taxes de variació interanual de les més elevades (5,5%). I l’alimentació o el transport continuen també amb augments sostinguts de preus (2,1% l’alimentació i 4,9% el transport).\nAixí, les taxes de variació interanual d’aquests grups de despesa situen l’IPC del mileurista de desembre de 2011 a Catalunya en un 3,4%, gairebé un punt per sobre de l’IPC “oficial”.\nLa crisi fa augmentar la pressió en la negociació col·lectiva\nDes de l’inici de la crisi està augmentant la pressió sobre la negociació col·lectiva, fet que s’evidencia per l’augment de convenis signats que no contemplen clàusula de revisió salarial.\nMenys de la meitat dels 726 convenis col·lectius d’àmbit català registrats fins al mes de setembre del 2011 incloïen clàusula de revisió salarial com a mecanisme per mantenir el poder adquisitiu dels salaris, el que afecta 255.100 persones treballadores a Catalunya. Per tant, un 18,1% dels treballadors afectats pels convenis signats no té prevista en el seu conveni clàusula de revisió salarial.\nA més, denunciem la inaplicació de molts convenis que, tot i estar signats, no es compleixen.\nFont: Elaboració pròpia a partir de dades del Departament d’Empresa i Ocupació\nEn aquest context, les polítiques d’austeritat econòmica i reducció del dèficit públic són contraproduents per a l’economia i lesives per a les persones\nAquestes polítiques no fan més que reduir la capacitat de compra i consum del gruix de la població espanyola i catalana i amb això s’està alentint la capacitat de recuperació de la nostra economia. De fet, el gruix del consum domèstic està en mans de la classe treballadora, de mitjana i baixa capacitat adquisitiva. Des de la UGT de Catalunya denunciem que:\n1. Són ineficaces perquè no resoldran els problemes de la nostra economia, que el que necessita són estímuls econòmics des del sector públic i no una retirada dels mateixos.\n2. Són contraproduents perquè alentiran el creixement econòmic i agreujaran l’atur.\nPer això, des de la UGT de Catalunya reclamem mesures de reactivació econòmica i creació d’ocupació a través de la millora de la capacitat de compra, blindant la capacitat adquisitiva dels salaris a través de les clàusules de revisió salarial als convenis col·lectius, respectant les clàusules de revisió salarial dels convenis que ja la contemplen i introduint-la a la resta de convenis per, com a mínim, garantir la capacitat de compra dels salaris.\nPREMSA UGT: VALORACIÓ IPC DESEMBRE 2011\nArchivado bajo Noticies, Uncategorized\nEtiquetado con catalunya, IPC


EMOTIVA COMIAT DEL 43è CAMPIONAT ESPORTIU DE SORDS DE CATALUNYA – Federació Esportiva de Sords de Catalunya\nEl dia 4 de juny de 2022 es clausura el 43è Campionat Esportiu de Sords de Catalunya amb la presència de 80 comensals a la localitat de Mollet.\nAgraïm al Club Esportiu de Sords de Mollet del Vallès per l´esplèndida organització. S’entrego diplomes i obsequis a tots els integrants tant per a la Junta Directiva, Comitès Esportius, presidents dels Clubs i al Comitè Organitzador. Placa d´agraïment al Club i Associació de Mollet del Vallès. Trofeus al millor club del Campionat per al Club Esportiu Casal de Sords de Barcelona i al millor Club disciplinari per al Club Esportiu de Sords de Granollers.\nEn acabar entrega de la Bandera del 44è Campionat va pel Club Esportiu de Sords de Blanes que el 2023 organitzés l’esdeveniment esportiu més longeu de la història per a Catalunya.\nJunta directiva de la FESC\nComités esportius de la FESC\nPresidents dels Clubs\nPlaca d´agraïment al FESC\nPlaca d´agraïment al Club i Associació de Mollet\nMillor Club disciplinari per al CES Granollers.\nMillor club del Campionat per al CE Casal de Sords de Barcelona\nEntrega de la Bandera del 44è Campionat va pel CES Blanes\nPresident de la FESC amb el Club Esportiu de Sords de Blanes.


Últim dia i última nit d'esquí de l'ESO - Escuelas Pérez Iborra\nÚltim dia i última nit d’esquí de l’ESO\nEls alumnes que estan participant en aquesta primera Setmana d’Esquí temàtica de l’ESO no oblidaran l’experiència que han viscut a la darrera nit, d’esquiar gràcies als focos de les pistes de La Masella.\nEl segon dia a Les Angles va ser espectacular, amb molt de sol, molt bona temperatura per esquiar i una neu també fantàstica. Això va fer que tots gaudissin d’una jornada fantàstica. El grup d’snow ja van començar a fer les seves primeres baixades tenint en compte les instruccions inicials, igual que el grup d’esquí d’iniciació que ja va poder tenir les seves primeres sensacions d’esquí.\nEls monitors dels grups més avançats es van anar adaptant als nostres alumnes i progressivament incrementant el nivell de dificultat per anar augmentant també el repte i que els nois ho passessin bé.\nA la tarda van fer un passeig per Puigcerdà amb els companys amb la sorpresa de trobar-se al director de l’escola, el Jordi Casas, que en acabar la jornada escolar es va desplaçar fins a La Cerdanya per compartir 24 hores d’esquí amb aquests alumnes.\nDe tornada a la residència i després de sopar els alumnes es van dividir segons els interessos: fer polseres, veure el partit de futbol a la tele, jugar cartes, fer trucs de màgia…\nAvui el dia també ha estat esplèndid i en acabar l’esquiada lliure de la tarda s’han quedat a l’estació fent una xocolata desfeta fins que s’ha fet fosc, han encès llums de l’estació i han pogut viure junts per primer cop l’experiència d’esquiar de nit.


Botigues virtuals, webs autogestionables, aplicacions a mida a Vic, Osona | Ipso Sistemes Informàtics\nDesenvolupem webs que s’adapten als nous dispositius, des d’un telèfon mòbil fins a la pantalla del televisor.\nDonem el control total de la web als nostres clients. Per això utilitzem els millors gestors de continguts per facilitar el manteniment i l’actualització de la web.\nVendre a través d’Internet no és només una oportunitat de futur, sinó una realitat cada vegada més estesa. Desenvolupem botigues on-line mitjançant les aplicacions més reconegudes o dissenyant una botiga completament a mida, segons les necessitats i requeriments de cada projecte.\nA Ipso dissenyem, desenvolupem i mantenim intranets corporatives per facilitar la col·laboració i comunicació dins l’empresa, amb eines de gestió, fòrums, compartició d’arxius, etc.\nUna de les nostres especialitats és el desenvolupament de solucions a mida. De vegades els gestors de contiguts o les botigues predissenyades no s’adapten a les necessitats reals de les empreses. A Ipso podem dissenyar aplicacions a mida que s’adaptin perfectament a les especificitats de qualsevol empresa o projecte.\nWebs intuïtives i fàcils d’actualitzar\nUna web ha de ser una eina. El nostre objectiu és construir webs àgils, intuïtives i amb les quals sigui fàcil treballar.\nWebs que es toquen amb els dits\nAmb la popularització de les pantalles tàctils, és important cuidar al màxim l’experiència de l’usuari, el disseny i la usabilitat.\nWebs que es porten a la butxaca\nEs calcula que molt aviat l’accés a Internet a través del mòbil superarà el de l’ordinador. Les nostres web estan pensades per adaptar-se a les diferents resolucions de pantalla i dispositius.\nWebs basades en estàndards\nSeguir fidelment els estàndards és la millor manera de garantir que les nostres webs siguin accessibles, estiguin ben posicionades als buscadors i segueixen sent vàlides en el futur.\nIpso Sistemes Informàtics, S.L.\nT. 666 46 28 04\nAquesta web utilitza cookies perquè vostè tingui la millor experiència d'usuari. Si continua navegant està donant el seu consentiment per a l'acceptació de les esmentades cookies i l'acceptació de la nostra política de cookies, faci click a l'enllaç per a més informació.plugin cookies


Enviat per: João França | 19 Març 2009\nAhir vaig publicar aquí un vídeo que em va inquietar, per dir-ho d’alguna manera, i també a tots els que el van veure que, afortunadament, no van ser pocs. En aquells moments no em vaig sentir capacitat per donar més explicacions. Ara toca fer-ho. Parlem del dia 18 de març i tot comença a les 5 de la matinada. Aquesta és l’hora en la qual els Mossos d’Esquadra van entrar, per ordre del rector, al rectorat de la UB a desallotjar els estudiants que portaven quatre mesos tancats de manera pacífica demanant un diàleg sobre Bolonya. Tots dormien.\nCap a les 7:30, els estudiants en protesta van tallar la Gran Via. Els Mossos la van desocupar abans de les 9 del matí. Es va convocar una concentració a la plaça a les 12:00. Mentrestant, la universitat restava tancada i les classes paralitzades, cosa que no havia passat en els quatre mesos d’ocupació. Avui sabem que seguirà així (i també la UB del Raval) fins el dilluns. La convocatòria de les 12 va tenir èxit, però un final bastant trist. Són d’aquesta les imatges que vam veure ahir. Per sort, hi va haver també gent racional, com el catedràtic Manuel Delgado:\nEls Mossos van intentar dissoldre els manifestants que quedaven i van començar a pujar per l’Eixample. A la parada de metro de Verdaguer encara es van perseguir joves que van aplaudir els furgons en veure’ls passar. Alguns es van dirigir al Palau Robert, on es troba el Departament d’Universitats. Nous enfrontaments.\nL’ambient entre els estudiants després dels fets del matí va estar carregat. Decepció, indignació i altres sentiments sense nom. Hi havia convocada una manifestació contra la repressió policial a les 20:00 a la plaça Universitat. Els turistes devien quedar espantats, algun em va preguntar què passava; el centre de la ciutat estava ocupat per la policia. La Plaça Catalunya era tenyida de blau marí. La manifestació va baixar per Pelai i va intentar seguir per Rambles, amb el corresponent enfrontament. La imatge que s’ha vist en molts diaris dels mossos arremetent contra una pancarta que resava “Mossos violencia brutal” és impressionant.\nLa manifestació va seguir baixant per la via Laietana. A cada carrer hi havia un furgó dels Mossos a l’entrada. Alguns estudiants s’aturaven a increpar-los a les cantonades on hi havia més. No obstant, la majoria pacífica va aconseguir que la manifestació tirés endavant. Es volia arribar a la plaça Sant Jaume, però un gran contingent de Mossos impedia el pas. Vam fer una sentada davant seu. Quan ens vam aixecar alguns més radicals es van fer amb la pancarta i van començar a increpar-los. Com s’ha vist en tots els mitjans, van carregar. Si s’ha vist en tots els mitjans és en gran part perquè també els periodistes van rebre. Les cròniques a les edicions digitals de molts mitjans sobre els fets del matí només parlaven de Mossos ferits.\nA partir d’aquest moment tot va ser penós, tant per part de la policia com d’aquesta minoria sorollosa d’estudiants. Van tancar els estudiants al carrer Argenteria. La majoria es va dispersar pel Born mentre alguns s’enfrontaven amb els Mossos fent gala de la violència que ens havíem reunit per criticar. Tot estaria justificat (suposant que la violència es pugui justificar) si no fos perquè els Mossos no van fer diferències entre violents i no violents. Ni tan sols entre manifestants i no manifestants. Les notícies d’Internet estan plenes de comentaris del tipus “només passava per allà i em van atacar”. Un nen de 10 anys va rebre un cop de porra perquè els seus pares, que passejaven en família, van demanar als Mossos que no agredissin els estudiants. Em pregunto quants morts hi hauria si haguessin portat pistoles. Tot el barri es va tenyir de violència… i por.\nPodria haver citat moltíssimes notícies al llarg d’aquest article, però havent estat en alguns moments i parlat amb moltes persones que hi eren en altres, no crec que la meva narració sigui menys fiable que la de cap periodista. La reflexió que ens queda fer és que, menys quan es veuen directament afectats, els mitjans són incapaços de reflectir la veritat; el morbo omple les portades. Per això, a proposta d’en Lluc, farem a l’Atenes un “hiperpost” recollint punts de vista sobre els fets del dia 18 de març. Volem transmetre la veritat. Es publicaran en una pàgina que s’anirà actualitzant.\nArxivat a Actualitat | Etiquetes: Mossos, Moviment estudiantil, violència\nÉs que no em ve de nou, i segueixo amb la pell de gallina, amb tensió acomulada, amb por, amb incertesa…\nA mi el que em toca els collons és que els mossos són tan humans com els estudiants, i si els manifestants haguessin tingut pistoles haguessin mort molts policies.\nBy: Diego Lamaña on 21 Març 2009\nLa qüestió és respectar la llibertat d’opinió, ja que per afortunadament vivim a un país democràtic on els estudiants en aquest cas han de protestar si alguna cosa no els sembla bé i sobretot per un plà que els afecta directament.\nBy: Laura on 22 Març 2009\nJosep Perxés i Camps Barcelona\nÉrem quatre gats. On eren el diumenge al dematí els milers d’estudiants que es manifestaven dies enradere pels carrers de la gran capital contra la suposada ofensiva del Gran Capital? On eren els sensibles als perills de l’imparable voràgine especuladora? On era la força que necessita el país, és a dir el jovent, fort i creatiu? Penso que la majoria d’aquests joves ignoren la magnitud de la tragèdia ecològica al nostre país perquè l’urbanitisme significa la pèrdua del valor de la terra, la consciència i el respecte per allò que ens permet la vida. Em vaig endur una bona destrempada a la manifestació de protesta per la “política mediambiental” de la “nostra” Generalitat… En altres paraules, les “lleis” i contractes de la pura especulació, destructora de la nostra terra, la nostra aigua, el nostre aire… que maneguen un exèrcit de funcionaris insensibles a tots els delictes ecològics que deixem fer impunement i que clamen al cel. Tot per engruixir el capital, per fer créixer la metròpoli, aquest gran negoci. Som una societat urbanita. També als pobles! No necessitem els arbres, ni les fonts per a res! Ni tansols ho coneixem. Per als urbanites, això dels arbres i els ocellets és abstracció! La gent dels pobles viu al al món de la tele, el menjar del súper… El principal problema no és als EUA, ni a Brusel.les, ni a Madrid. El càncer és a la Generalitat, a les Diputacions, als ajuntaments, i cadascú tenim a les mans de fer-lo créixer o no\nBy: josep perxés on 24 Març 2009\nque com? ja em perdonaràs, però no entenc d’on treus això? el diumenge? quin diumenge? Ecologia? si si entenc que vols dir, però no parlavem del 18 de març¿\nBy: Diego Lamaña on 24 Març 2009\nPot ser que sobti el meu tema, però SÍ, AQUEST DIUMENGE PASSAT, 22 DE MARÇ, VA HAVER-HI AL CENTRE DE BARNA UNA MANI DE PROTESTA pER LES POLÍTIQUES RELACIONADES AMB EL MEDI AMBIENT -que jo sàpiga, s’anunciava a El Punt, Com Ràdio i el PODEM de l’Enric Duran. A Catalunya Ràdio no l’anunciaven. He escrit aquí perquè penso que aquests dos temes no s’han de separar, al contrari, s’han d’entendre com el mateix! Només volia deixar pal.lès que em va fotre que el col.lectiu universitari, teòricament conscient i crític del que passa, en fos ignorant, i que després d’una setmana tant activa, aquesta fos tan poc nombrosa i d’ambient “dominguero”. Potser ha estat un problema de difusió. Espero que a la propera, hi haurà més gent i més canya.\npd:demà ens veiem a la Rambla!\nBy: josep on 25 Març 2009


EN MARXA EL PRIMER PROCÉS DE PARTICIPACIÓ MEDIAMBIENTAL DE LA HISTÒRIA DE GANDIA\n• Hui divendres comencen les activitats del projecte Marxuquera Verda, una eina per aglutinar el voluntariat interessat en col·laborar en la recuperació de l’epai cremat a l’incendi de l’agost passat. També un mecanisme de comunicació entre l’Ajuntament i la ciutadania amb l’objectiu d’informar i explicar les mesures aplicades en la regeneració d’aquest important espai verd. Vol ser també un mitjà per recollir l’expressió de la gent i la participació ciutadana entorn als nostres paratges.\n• Al web s’hi han inscrit ja més de 610 persones i hi participaran també al voltant de 40 col·lectius, associacions, centres educatius, etc... Aquests últims estan citats a una reunió tècnica hui divendres, a les 19.30 h, al saló de plenaris de l’Ajuntament.\n• L’1 de desembre, al Centre Social de Marxuquera, hi haurà una activitat d’inici del procés regeneratiu. Fins al maig s’han programat almenys 20 accions diferents, com ara visites, tallers, explicacions científiques del que ha passat, etc...\nEl regidor de Gestió Responsable del Territori, Xavi Ródenas i l’edil de Polítiques Amb la Ciutadania, Nahuel González, han anunciat aquest matí l’inici del primer procés de participació ciutadana mediambiental de la història de Gandia, l’anomenat Marxuquera Verda.\nFa 3 mesos, poc després de l’incendi de Llutxent que va afectar prop de 1.000 hectàrees a Marxuquera, es va crear la web https://marxuqueraverda.gandia.org/ on s’expliquen les primeres mesures que s’han pres, què ha de fer la gent que vol col·laborar i participar com a col·lectiu o de forma individual, etc.... També aniran penjant-se les convocatòries i les accions explicades per tal que la gent conega a priori què s’ha de fer i també puga opinar o proposar accions que li semblen que poden ser interessants.\nAixí, durant aquest període s’hi han inscrit més 610 persones a títol individuals i més de 20 col·lectius de tot tipus (ecologistes, socials, escoles...). I altres 20 han manifestat la seua voluntat de participar-hi.\n“El web és un mecanisme participatiu perquè la gent que a títol individual o col·lectiu té voluntat de col·laborar-hi en la regeneració del territori trobe una eina aglutinadora. També els primers consells d’actuació a la superfície cremada, ja que és molt important no alterar-la durant un temps prudencial. Per sort, el territori està regenerant-se molt bé, gràcies també a les pluges. Ara, i fins a maig iniciem 20 accions diferents, com ara visites, tallers, explicacions científiques del que ha passat, etc...”, ha explicat Ródenas.\nTambé es gestionaran i coordinaran els recursos aportats per diferents administracions. D’una banda, els treballs de Tragsa post-emergència, retirant elements perillosos, millorant barrancs o lluitant contra l’erosió. També l’ajuda de 2’1 milions d’euros per a feines de restauració durant 2019-2020 i que s’iniciaran a partir dels mesos de març o abril. “L’Ajuntament també ha injectat, “a pulmó”, 38.000 € per als projectes que desenvolupe Marxuquera Verda i per a la contractació d’una empresa especialitzada que controle els treballs que s’estan realitzant sobre la superfície cremada”.\nPer la seua banda, González ha recordat que hui mateix tindrà lloc la primera reunió tècnica de Marxuquera Verda, a la qual s’han convocat, a les 19.30 h al Saló de Plenaris, més de 40 associacions i col·lectius interessats. “Marxuquera Verda ha de sevir per transformar la tragèdia en certa il·lusió. Passar del marró al verd. Iniciem el camí històric, no només per regenerar, sinò per posar en valor l’entorn natural de Marxuquera.\nEl dissabte 1 de desembre donaran inici les activitats del procés regeneratiu de Marxuquera amb un acte públic que tindrà lloc al Centre Social de Marxuquera.


Royal Queen Seeds s'alça com a Millor Banc de Llavors en Spannabis 2019 - RQS Blog\nHem gaudit d'un finde genial a l'Spannabis amb moltes visites agradables, i a més ens han premiat com el millor banc de llavors! Descobreix més a RQS.\nRQS ES CONVERTEIX EN EL MILLOR BANC DE LLAVORS DE SPANNABIS 2019\nLa 16è edició anual de la fira Spannabis ha estat un cap de setmana emocionant, divertit i informatiu, ple d'activitats i amb un ambient agradable i una banda sonora genial. Hem tornat a Spannabis amb més energia que mai, aprofitant la nostra consolidació com un dels líders mundials en bancs de llavors. Un fet reforçat per la consecució del premi a "Millor banc de llavors". Obtenir una distinció així en un mercat cannábic europeu i global extremadament competitiu ens fa sentir orgullosos, i estem satisfets i contents pels nostres fans i pel lliurat equip que hi ha darrere de RQS, sense el qual res d'això seria possible.\nL' ESTAND DE ROYAL QUEEN SEEDS\nMolts visitants van apreciar les animades melodies que sonaven mentre recorrien sota un temps ideal les presentacions d'al voltant de 200 empreses dedicades al cànnabis en la Fira de Cornellà. Aquesta ha estat la primera participació de l'estand de dues plantes de RQS, amb una extensió de 75m² per planta, i en el qual els visitants es podien submergir en l'atmosfera RQS i prendre el sol. Fins i tot disposàvem d'un joc molt especial: el Jackpot. A tots els que ens van visitar els va encantar, i a més van poder emportar-se molts premis gràcies a ell, contagiant la seva alegria mentre gaudien de la resta de l'exposició.\nA L'SPANNABIS 2019 HEM VIST A AMICS, FANS I FAMOSOS DEL CÀNNABIS\nEls nostres dies en Spannabis no estarien complets si no poguéssim veure'ns les cares amb tothom. I és que vam tenir algunes trobades fantàstiques amb clients, fans i amics d'aquest sector en un entorn positiu i respectuós amb l'herba.\nA més també vam tenir l'honor de rebre la visita de moltes celebritats del cànnabis, com per exemple Ed Rosenthal, qui va liderar la lluita per la legalització del cànnabis des dels seus inicis i va escriure un dels primers llibres sobre el cultiu de marihuana. També es va deixar veure pel nostre lloc Urban Remo, un expert en cultius moderns que sap apreciar l'herba de qualitat quan la veu. Uns altres influencers que es van passar a visitar-nos van ser Yoidi Ganja Zone, That Weed Couple, El Sendero de la María i 4.20cult. Com ja et podràs imaginar, van ser un parell de dies plens de famosos!\nUn dels temes de conversa més tractats va ser el futur del cànnabis. En aquest moment es vénen desenvolupant projectes prometedors a tot el món, especialment als Estats Units i el Canadà, i que estan aplanant el camí per a un mercat del cànnabis global i regulat. Aquest va ser un tema candent, ja que al començament del cap de setmana, la ICBC va debatre sobre com reformar les lleis del cànnabis en països poc inclinats a això. Estem davant un moment emocionant per al sector del cànnabis, però cada any pinta més i més verd!\nENS VEIEM L'any vinent EN SPANNABIS 2020!\nDurant els següents 12 mesos que ens separen fins a la següent edició de Spannabis, continuarem oferint les nostres fantàstiques llavors de cànnabis, però també el servei i la informació que ens han ajudat a fer créixer a RQS i a la seva comunitat fins a convertir-se en el que és avui dia. Però no et preocupis, no deixarem de treballar incansablement i continuarem innovant mitjançant ceps nous i consells innovadors. Esperem veure-us de nou l'any vinent!


L'entrega del segon test gratuït d'antígens comença aquest dilluns - Poble Andorrà\nL’entrega del segon test gratuït d’antígens comença aquest dilluns\nEntre dilluns 28 i dijous 31 de desembre es repartirà el segon test gratuït d'autodiagnòstic per a tota la població major de 6 anys\nEls comuns repartiran un segon test gratuït d’autodiagnòstic als residents majors de 6 anys des d’aquest dilluns. Cada parròquia ha informat a través de la seva pàgina web i les xarxes socials l’horari i el lloc de recollida dels tests, que es realitzarà de la mateixa manera que el primer lliurament. Es recomana novament que hi acudeixi un únic membre de cada unitat familiar, per tal d’evitar aglomeracions.\nCanillo repartirà els tests d’antígens entre dilluns 28 i dimecres 30 de desembre, de manera ininterrompuda de 9.30 h a 19.30 h. Els residents de la parròquia podran recollir els tests a les taquilles de l’edifici del telecabina i a les taquilles l’aparcament del Tarter de Grandvalira i hauran de presentar el carnet de la CASS o una foto de carnet de totes les persones de la unitat familiar.\nEl comú d’Ordino distribuirà els autotests a la sala La Buna dilluns 28 de 15 a 20 h, dimarts 29 i dimecres 30 de 8 a 20 h i dijous 31 de 8 a 13 h. Serà necessari presentar el carnet de la CASS o una foto de carnet de tots els membres de la família.\nA la parròquia de La Massana, es podran recollir els tests entre dilluns 28 i dimecres 30 de 8.30 a 17.30 h i dijous, 31 de desembre, de 8.30 a 14 h a la sala de la Closeta. També serà necessari portar el carnet de la CASS de tots els membres de la unitat familiar.\nLa capital tornarà a distribuir els tests d’antígens a l’antiga plaça dels braus, davant de l’edifici administratiu del Govern. Els censats majors de 6 anys podran recollir els tests d’antígens que corresponguin a la unitat familiar de dilluns 28 a dimecres 30 de 8 a 20 hores. Es recomana que hi acudeixi una única persona, que s’haurà d’identificar amb un document oficial, per recollir els tests de tots els convivents inscrits en la seva unitat familiar\nPel que fa al comú d’Escaldes-Engordany també començarà la segona ronda de lliurament de tests aquests dilluns. Els tests es podran recollir a la planta baixa del comú presentant el número de cens entre dilluns 28 i dimecres 30 de 8:00h a 19:00h i dijous 31, de 8:00h a 12:00h.\nAndorra la Vella retornarà l'impost de radicació al 30% dels comerços\nEl que hauria de començar el dilluns son les vacunes, Martínez.


El turisme valencià, amb una visió poc optimista malgrat les pròximes festes | Valencia Extra\nEls allotjaments rurals o els càmpings resisteixen a la crisi econòmica i sanitària, mentre que els hotels a penes sobreviuen\nRestriccions de mobilitat, tancaments perimetrals, confinaments, reducció d’aforaments… Un llarg reguitzell de limitacions que ha assotat de ple al turisme al llarg d’aquest últim any a conseqüència de la crisi econòmica i sanitària. És per això que el sector afirma rotundament: “No vivim, sobrevivim”. Els hotelers asseguren no preveure expectatives de millora, almenys a curt termini.\nNo obstant això, a les portes del pont de Sant Josep i de Setmana Santa, el turisme valencià albira una mica de llum. Això sí, hauran de conformar-se amb turistes de la Comunitat a conseqüència del pacte entre les comunitats autònomes de cara a Pasqua.\nDesprés de la incertesa durant les últimes setmanes sobre el tancament perimetral entre comunitats autònomes, van ser molts els que es van llançar a reservar en hotels per a les pròximes festes fora de la seua regió. És per això que, després de la corroboració oficial per part les autoritats al llarg de la setmana passada, són molts els hotels que estan experimentant cancel·lacions, com així ho assegura l’Associació empresarial hotelera i turística de la Comunitat Valenciana (Hosbec). Malgrat això, l’associació assegura que “estarà oberta entre el 20 i el 30% de la planta hotelera”.\nL’allotjament rural, en canvi, registra xifres una mica esperançadores. Sembla que, a la vista de la situació sanitària, els turistes s’han bolcat a les escapades a la muntanya i als municipis de l’interior de la Comunitat.\nEl mateix ocorre amb els càmpings. Han experimentat xifres positives; almenys més que els hotels o les agències de viatges. A pesar que els resultats no siguen “excepcionals”, són “acceptables”, assegura el sector. En aqueixa línia, espera una ocupació del voltant del 80%. Semblen ser una de les opcions més adequades al context Covid.\nJULIOL: EL LÍMIT PER A LA RECUPERACIÓ\nEl sector hoteler ha sigut un dels més afectats per la pandèmia a Espanya. El novembre de 2020 hi havia 110.000 treballadors menys que en el mateix mes de l’any anterior, segons l’Institut Nacional d’Estadística (INE). D’ells, més de 100.000 estaven afectats amb ERTO. En la mateixa línia, Hosbec estima una pèrdua de 7.800 treballadors relacionats amb el sector en la Comunitat durant l’any passat, el que suposa més del 50% dels treballadors vinculats a hotels valencians.\nMalgrat això, a termini més llarg, les principals patronals hoteleres de la Comunitat Valenciana creuen que és el mes de juliol serà determinant: marcarà el “punt de no retorn” de la normalitat. Així ho van manifestar aquest dilluns els seus principals integrants en un esdeveniment a Benidorm. “Ja no és moment de tímides polítiques d’estímul. Necessitem que el 2021 siga l’any de la remuntada del sector hoteler. Per això són imprescindibles els nous bons turístics nacionals“, com així ho alerta la patronal hostalera Hosbec.